A határozati javaslat elfogadásához

egyszerű többség szükséges!

**1.sz. Előterjesztés**

**HARC Község ÖnkormányzatA KÉPVISELŐ-TESTÜLETÉNEK**

2021. szeptember 16. napján 18.00 órakor tartandó rendes, nyilvános ülésére

**Tárgy: Tájékoztatás a lejárt határidejű határozatok végrehajtásáról és a két ülés között eltelt eseményekről**

**Előterjesztő: Tóth Gábor** polgármester

**Előterjesztést készítette: Fehérné Makk Anita** igazgatási ügyintéző

**Törvényességi ellenőrzést végezte: dr. Herczig Hajnalka** jegyző

**Tisztelt Képviselő-testület!**

A 37/2021. (VI.28.) határozat a „Harc Község szennyvízcsatornázása”tárgyú közbeszerzési eljárás lezárásáról és nyertes vállalkozás kiválasztására vonatkozott. A nyertes vállalkozóval a szerződés kötés megtörtént, a munkaterület átadása megtörtént, a szennyvízcsatorna-hálózat építése folyamatban van.

A 38/2021. (VI.28.) határozat a TOP-2.1.3-16-TL1-2019-00014. számú projekt keretében a kötelező szemléletformáló, tájékoztató akció lebonyolítása feladat ellátása tárgyában kiírt ajánlattételi eljárásban nyertes vállalkozó kiválasztására vonatkozott. A nyertes vállalkozóval a szerződéskötés megtörtént.

A 39/2021. (VI.28.) határozat a JETA-58-2020. azonosítószámú projekthez kapcsolódó kivitelezési tevékenység ellátása tárgyában kiírt ajánlattételi eljárásban nyertes ajánlattevő kiválasztására vonatkozott. A nyertes vállalkozóval a szerződéskötés megtörtént, a munkaterület átadása megtörtént. A Községháza épület felújítása folyamatban van.

A 40/2021. (VI.28.) határozat a JETA-59-2020. azonosítószámú projekthez kapcsolódó kivitelezési tevékenység ellátása tárgyában kiírt ajánlattételi eljárásban nyertes ajánlattevő kiválasztására vonatkozott. A nyertes vállalkozóval a szerződéskötés megtörtént, a munkaterület átadása megtörtént. A Kossuth utca járda felújítása folyamatban van.

A 41/2021. (VI.28.) határozat az E.R.Ö.V. Víziközmű Zrt. 2021. évi üzleti tervének jóváhagyására vonatkozott. A határozat az E.R.Ö.V. Víziközmű Zrt részére megküldésre került.

A 42/2021. (VI.28.) határozat az E.R.Ö.V. Víziközmű Zrt. 2020. évi beszámolója jóváhagyására vonatkozott. A határozat az E.R.Ö.V. Víziközmű Zrt részére megküldésre került.

A 43/2021. (VI.28.) határozat az E.R.Ö.V. Víziközmű Zrt. által a szennyvíz víziközmű-rendszert érintően 2022. évben javasolt beruházási, felújítási és pótlási terv jóváhagyására vonatkozott. A határozat az E.R.Ö.V. Víziközmű Zrt részére megküldésre került.

A 44/2021. (VI.28.) határozat a Szekszárd Megyei Jogú Város Önkormányzata Egészségügyi Gondnoksága 2020. évi beszámolójának jóváhagyására vonatkozott. A határozat az Egészségügyi Gondnokság részére megküldésre került.

A 45/2021. (VI.28.) határozat a Tolna Megyei Kormányhivatal TOB/22/505-1/2021. iktatószámú törvényességi felhívására vonatkozott. A határozat a Kormányhivatal részére megküldésre került. A gyermekvédelem helyi rendszerére vonatkozó önkormányzati rendelet megalkotásra, elfogadásra és kihirdetésre került.

A 46/2021. (VII.29.) határozat pályázat beadása a települési önkormányzatok szociális célú tüzelőanyag vásárlásához kapcsolódó támogatásra vonatkozott. A pályázat beadása megtörtént, elbírálás még nem volt.

A 47/2021. (VII.29.) határozat Dr. Tölösiné Dr. Ferk Dóra kérelmére vonatkozott. A határozat a háziorvos részére megküldésre került. A feladatellátási szerződés megkötése folyamatban van.

A 48/2021. (VII.29.) határozat a belügyminiszter és a nemzetgazdasági miniszter által a települési önkormányzatok rendkívüli támogatására kiírt pályázaton való részvételre vonatkozott. A pályázat beadása megtörtént.

A 49/2021. (VII.29.) határozat a falugondnoki szolgáltatás szakmai programjának módosítására vonatkozott. A határozat és a módosított szakmai program a Kormányhivatal részére megküldésre került. A Falugondnoki Szolgálatra a működési engedélyt 2021.08.01-től megkaptuk.

Az 50/2021. (VIII.26.) határozat a belügyminiszter és a nemzetgazdasági miniszter által a települési önkormányzatok rendkívüli támogatására kiírt pályázaton való részvételről szóló határozat módosítására vonatkozott. A határozat a MÁK részére megküldésre került, A hiánypótlás teljesítésre került.

Az 51/2021. (VIII.26.) határozat a külterületi helyi közutak fejlesztése című, VP6-7.2.1.1-21 kódszámú pályázati konstrukció keretében benyújtandó „Külterületi helyi közút fejlesztés Harcön” című pályázat benyújtásáról és a fejlesztés megvalósítására vonatkozott. A pályázat benyújtása megtörtént.

Tájékoztatás a két ülés között történt eseményekről: szóbeli előterjesztés

Kérem a Képviselőket, hogy a lejárt határidejű határozatok állásáról és a két ülés között történt eseményekről szóló tájékoztatást megtárgyalni, majd elfogadni szíveskedjenek.

Szükséges többség: egyszerű többség

*Határozati javaslat:*

 **…/2021. (IX.16.) önkormányzat határozat**

 **A lejárt határidejű határozatok elfogadásáról**

Harc Község Önkormányzata Képviselő-testülete

a polgármester lejárt határidejű határozatokról, valamint a két ülés között történt eseményekről szóló tájékoztatását további feladat-meghatározás nélkül elfogadja.

Felelős: Tóth Gábor polgármester

Határidő: azonnal

Határozatról értesül: Irattár

Harc, 2021. 09. 13. Tóth Gábor sk. polgármester